open-index/open-wikipedia-markdown huggingface dataset:
David Yates

**David Yates** (30. novembar 1963 -) je engleski sineast koji je postao slavan zahvaljujući režiji četiri posljednja filma iz serije o *[[Harry Potter (filmska serija)|Harry Potter]]*.

## Reference

## Vanjske veze

* 
* David Yates: Casarotto Ramsay & Associates Ltd.
* David Yates: British Academy of Film and Television Arts
Anvar al-Avlaki

**Anwar al-Avlaki** (*Anwar al-Avlaki*, također navođen i kao *Aulaqi*;  *Anwar al-‘Awlaqī*; 22. april 1971 – 30. septembar 2011) bio je američki imam jemenskog porijekla, poznat po tome što je bio jedan od glavnih propagandista i, prema navodima američkih vlasti, vođa al Qaede, odnosno što je postao prvi američki državljanin nad kome su američke vlasti izvele operaciju ciljanog ubijanja. Za Al-Awlakija se navodi da je bio duhovni savjetnik najmanje trojici sudionika napada 11. septembra, kao i još nekoliko terorista koji su izveli ili pokušali izvesti terorističke akcije u SAD, uključujući majora Nidala Malika Hasana, osumnjičenog za Napad u Fort Hoodu. Zbog vođenja bloga, Facebook stranice i proizvodnju video-snimaka na YouTubeu, često se za njega koristio nadimak "bin Laden Interneta".

## Reference

## Vanjske veze
* Anwar al Awlaki Lectures 
* Internet Archive of anwar-alawlaki.com
;Statements
* Muhabbat ul Deen Extensive MP3 Audio archive of al-Awlaki lectures 
* Anwar al-Awlaki video conferences recordings and statements 
* 
;Intervjui
* 
* 
* ["Exclusive; Ray Suarez: My Post-9/11 Interview With Anwar al-Awlaki", [Public Broadcasting Service|PBS], October 30, 2001] 
* "Al-Jazeera Satellite Network Interview with Yemini-American Cleric Shaykh Anwar al-Awlaki Regarding his Alleged Role in Radicalizing Maj. Malik Nidal Hasan ", The NEFA Foundation, December 24, 2009
;Medijsko praćenje
* The imam's very curious story: A skirt-chasing mullah is just one more mystery for the 9/11 panel, Ragavan, Chitra, *[[US News and World Report]]*, June 13, 2004
Fizička likvidacija

**Fizička likvidacija** je izraz pod kojim se podrazumijeva usmrćenje, odnosno ubijanje osoba ili više njih, a iza kojih stoje prvenstveno ekonomski ili politički motivi izvršitelja, podstrekača ili naručitelja tog čina. Osobe koje trebaju biti likvidirane samim svojim postojanjem ili redovnim djelovanjem predstavljaju smetnju ključnim ili esencijalnim interesima nekog pojedinca ili organizacije, te se stoga kao "smetnja" moraju "ukloniti". Pri tome osjećaji prema likvidiranim osobama ne igraju niti trebaju igrati ikakvu ulogu, pa se tako npr. može izvršiti ili narediti likvidacija najbližih prijatelja ili članova porodice.

Ovisno o okolnostima, postoje različiti oblici fizičkih likvidacija, od onih vezanih uz obiteljske sporove oko nasljedstva, obračune u miljeu organiziranog kriminala do likvidacija koje predstavljaju jednog od glavnih obilježja političke represije iza kojih stoji eksplicitna ili prešutna podrška državne vlasti. U većini modernih država se fizička likvidacija smatra ilegalnom, odnosno tretira se kao ubistvo, a s obzirom na element predumišljaja se u pravilu smatra kvalificiranim i za sobom povlači teže kazne.

S druge strane, postoje određene okolnosti, obično vezane uz rat ili izvanredno stanje kada su fizičke likvidacije dozvoljene (npr. ubijanje komandanata neprijateljskih vojski kako bi se ona "obezglavila"). Posljednjih godina se, zbog novog fenomena asimetričnog ratovanja pojavila kontroverza praksa ciljanog ubijanja pripadnika teroristički ili subverzivnih organizacija od strane pojedinih država.

Sam izraz likvidacija potiče od istoimene riječi (*ликвидация*) koja se 1920-ih koristila od strane sovjetskih vlasti kao svojevrsni eufemizam za uklanjanje osoba koje su se smatrale opasnošću za tadašnji boljševički režim. Odatle se proširila u druge jezike i počela primjenjivati za ubistva koja nemaju prvenstveno političku pozadinu.

## Povezano
* Kvalificirano ubistvo
* Atentat
* Strahovlada
* Eskadroni smrti
* Ciljano ubijanje
Tiangong 1

**Tiangong-1** () je kineska svemirska stanica, sagrađena u svrhu testiranja i razvoja tehnika randevoua i dokiranja nužnih za rad većeg kompleksa svemirske stanice complex. Predstavlja dio programa Tiangong, također poznatog kao Projekt 921-2, kome je cilju do 201. godine u Zemljinu orbitu staviti veću modularnu stanicu koja bi trebala imati ljudsku posadu.

Lansirana je bez posade raketom Dugi marš 2F/G 29. septembra 2011, Planirano da će Tiangong-1 posjetiti tri Shenzhou misije: Shenzhou 8 bez posade 2011. godine i Shenzhou 9 i 10 s ljudskom posadom 2012.

## Izvori
Ciljano ubijanje

**Ciljano ubijanje** (), rjeđe **selektivni atentat** () je izraz kojim se opisuje atentat, odnosno aktivnost vojnih, policijskih, sigurnosnih formacija ili organizacija neke države koje za cilj imaju uklanjanje odnosno fizičku likvidaciju neke osobe. Ciljano ubijanje valja razlikovati od pogubljenja osobe koja se nalazi u pritvoru, odnosno koje je sankcionirano sudskom presudom; kao i od ubijanja do koga dolazi kod redovnog obavljanja vojnih i policijskih aktivnosti (ubijanje osobe koja prijeti životom talaca ili pruža otpor prilikom zarobljavanja/hapšenja). Osobe koje se ciljano ubija su u pravilu vođe ili istaknuti članovi organizacija koje vlasti države koja poduzima takvu akciju smatra terorističkim ili subverzivnim, odnosno toliko opasnim da se po načelu samoobrane protiv smiju koristiti i "esktremne" mjere.

Izraz je ušao u upotrebu početkom 21. vijeka kako bi opisao praksu koju su vlasti SAD uvele nakon napada 11. septembra kao dio strategije Rata protiv terorizma. Njena primjena, koja se pogotovo intenzivirala od strane administracije Baracka Obame je, s druge strane, izazvala kontroverze zbog njene pravne utemeljenosti, te je kritičari često izjednačavaju sa vansudskim pogubljenjima i državnim terorizmom.

## Povezano
* Državni terorizam
* Vansudsko pogubljenje
* Političko ubistvo
* Eskadroni smrti
* Rat protiv terorizma
* Prljavi rat
* Operacija Božji gnjev
NGC 1173

**NGC 1173** je jedan do danas nepotvrđeni objekt u zviježđu Perzeju. Sva promatranja poslije nisu na tom položaju uočila nikoji objekt.

## Reference

## Vanjske veze
*
Opatija Bath

**Opatijska crkva svetog Petra i svetog Pavla u Bathu** (, skraćeno **Opatija Bath** (, je anglikanska parohijska crkva i bivši benediktinski samostan u engleskom gradu Bath. Osnovana je kao opatija u 7. vijeku, reorganizirana u 10. vijeku i dograđena u 12. i 16. vijeku; 1860-ih ju je restaurirao Sir George Gilbert Scott. Predstavlja jedan od najpoznatijih primjera gotičke arhitekture Jugozapadne Engleske.

## Vanjske veze

* Bath Abbey
Paviljon princa Tenga

**Paviljon princa Tenga** () ili **Paviljon Tengwang** je zgrada na sjeverozapadu grada Nanchang u kineskoj provinciji Jiangxi, smještena na istočnoj obali rijeke Gan. Predstavlja jedan od Četiri velika tornja Kine. Prvi put je postavljen za vrijeme dinastije Tang 653. i otada je bio rušen i obnavljan mnogo puta, a svoj sadašnji oblik je dobio 1989. godine.

Ime je dobio po Li Yuanyingu (), mlađem bratu Taizonga i stricu cara Gaozonga. Godine 652. je car Gaozong svom stricu dao titulu "princ Teng" i imenovao guvernerom Nanchanga. Zgrada koja će postati Paviljon je ispočetka služila kao njegova rezidencija. Dvadeset godina kasnije je novi guverner preuredio paviljon; tada se u Nanchangu okupila lokalna intelektualna elita kako bi tome posvetila pjesme i prozu. Najpoznatija od njih je bila *[[Tengwang Ge Xu|Predgovor Paviljonu princa Tenga]]* () koju je spjevao mladi Wang Bo. Pjesma je stekla izuzetnu popularnost širom Kine, a sam Paviljon učinila najznamenitijom građevinom Kine.

## Napomene

## Literatura
* Wang, Qiaolin () et al. 1996. *Jiangnan Famous Site: The Pavilion of Prince Teng* (). Baihuazhou Literary Press (). 247 pages. .
Tengwang Ge Xu

**Tengwang Ge Xu** () (*Predgovor Paviljonu princa Tenga*, puni naziv *Qiuri deng Hongzhou Tengwang Ge Jianbie Xu* () (*Predgovor oprioštajnog gozbi na vrhu Paviljona princa Tenga u jesen*) ili *Tengwang Ge Shi Xu* () (*Predgovor pjesmi o Paviljonu princa Tenga*), je znamenita pjesma koju je napisao kineski pjesnik Wang Bo u doba dinastije Tang.

Pjesma je nastala godine 675. kada je Wang Bo putovao u Okrug Jiazhou na jugu tadašnje Kine. Došao je u grad Nanchang gdje je novopostavljeni guverner priredio veliku gozbu za pripadnike lokalne inteligencije kako bi proslavio obnovu svoje rezidencije poznate kao Paviljon princa Tenga. Tom prilikom su mnogi pjesnici ispjevali i napisali pjesme u počast Paviljona. To je učinio i Wang Bo, kome je to bilo posljedne djelo; putovanje nije uspio završiti, jer se sljedeće godine utopio prilikom brodoloma u Južnom kineskom moru. Njegova pjesma je, međutim, sačuvana i postala je izuzetno popularna, a Paviljon je upravo zahvaljujući njoj postao jedna od najznamenitijih građevina u Kini.

## Vanjske veze

* 滕王阁序
* 滕王阁序
Frithuwold od Chertseyja

**Frithuwold** (fl. cca. 675) bio anglosaksonski velmoža, odnosno feudalni gospodar područja današnje engleske grofovije Surrey. Poznat je prije svega po tekstu dvije sačuvane povelje izdane u njegovo ime. Bio je vazal, a prema kasnijim hagiografijama i šurjak kralja Wulfhherea od Mercije. Redovnici u samostanu Chertsey su ga smatrali svojim osnivačem, te slavili kao sveca.

## Izvori

* 
* Blair, John, "Frithuwold's kingdom and the origins of Surrey" in S. Bassett (ed.), *The Origins of the Anglo-Saxon Kingdoms.* Leicester: Leicester University Press, 1989. 
* Blair, John, "The Chertsey resting-place list and the enshrinement of Frithuwold" in S. Bassett (ed.), *The Origins of the Anglo-Saxon Kingdoms.* Leicester: Leicester University Press, 1989. 
* Briggs, Rob, "Finding the *Fullingadic*: Frithuwold's endowment of Chertsey Abbey, and new perspectives on Surrey in the 7th Century" in *Surrey Archaeological Society Bulletin*, No. 407, pp.&nbsp;2&ndash;6, April 2008. Available as a pdf file  (access date 2009-12-10)
* Fryde, E. B. and others, 1986. Handbook of British Chronology, 3rd edition
* Kirby, D.P., *The Earliest English Kings.* London: Unwin Hyman, 1991. 
* Yorke, Barbara, *Kings and Kingdoms in Early Anglo-Saxon England.* London: Seaby, 1990.
Princeza Tōchi

bila je japanska princeza iz doba Asuka perioda. Bila je kćer cara Temmua, te carska supruga cara Kobuna.

Muž joj je bio rođak, odnosno sin strica cara Tenjija. Rodila mu je sina po imenu princ Kadono. Caricom je postala 672. nakon stričeve smrti i dolaska Kobuna na prijestolje. Međutim, iste godine joj je otac podigao ustanak u kome joj je muž poražen i prisiljen na samoubistvo. Ostatak života je provela pod očevom vladavinom. Oko 675. je posjetila svoje rođake u Velikom svetištu Ise.

Njena smrt je potakla princa Takechija da napiše nekoliko pjesama u kojoj kazuje kako je u nju bio zaljubljen.

## Izvori

## Vanjske veze
* Towochi-no-himemiko 十市皇女 — HIMEMIKO*WEB
Abingdon (Oxfordshire)

**Abingdon** ili arhaički **Abingdon-on-Thames** () je trgovište i civilna parohija u engleskoj grofoviji Oxfordshire, England. Predstavlja središte distrikta Vale of White Horse. Ranije je bio sjedište grofovije Berkshire, te je jedno od mjesta koje se smatra najstarijim stalno nastanjenim gradom u Britaniji, s obzirom da tragovi naselja datiraju od prije 6000 godina. Bio je dio grofovije Berkshire sve do 1974. godine kada je premješten u Oxfordshire.

## Reference

## Izvori i literatura
* 
* 
* 
* 
* 

## Vanjske veze

* Abingdon Traditional Morris Dancers 
* Abingdon Vale Cricket Club
* AAAHS: Abingdon Area Archaeological and Historical Society
* Abingdon Men Who Served in World War 1
* Christ's Hospital of Abingdon
NGC 1186

**NGC 1186** je spiralna galaksija udaljena 113 miliona svetlosnih godina u zviježđu Perzej.

## Reference

## Vanjske veze
*
Opatija Malmesbury

**Opatija Malmesbury** ( je bivši benediktinski samostan koga je u Malmesburyju u današnjoj engleskoj grofoviji Wiltshire osnovao učenjak i pjesnik Aldhelm, nećak kralja Inea od Wessexa. U opatiji je godine 941. sahranjen engleski kralj Athelstan . Sve do 11. vijeka je posjedovala drugu najveću biblioteku u Evropi te se smatrala vodećim središtem kulture i obrazovanja. Predstavlja jednu od rijetkih engleskih građevina koje su bile trajno nastanjene od 7. vijeka do Ukidanja samostana. Posvećena je Svetom Petru i Svetom Pavlu. U njoj je živio i radio William od Malmesburyja, znameniti historičar iz 12. vijeka.

Opatija je bila dograđivana, i svoj konačni oblik dobila 1180. Njena glavna specifičnost je bila 131 m visok zašiljeni toranj, koji se za vrijeme oluje 1500. godine srušio, pri čemu je uništen najveći dio crkve, uključujući dvije trećine nave. Godine 1550. se srušiuo i zapadni toranj, zbog čega danas postoji samo polovica nekadašnje zgrade.

Opatija, jedna od najvećih i najbogatijih u Engleskoj, sa prostranim zemljištem (93&nbsp;km²) je godine 1539. zatvorena po naredbi Henryja VIII te prodana bogatom trgovcu Williamu Stumpeu. On je samu crkvu vratio gradu da služi za parohijska crkva, dok je ostatak zgrada prenamjenio za svoje tekstilne manufakture. Danas Opatija Malmesbury služi kao anglikanska parohijska crkva Malmesburyja, u Biskupiji Bristol. U njoj se čuva dio korpusa nekadašnje biblioteke, kao što su Anglosaksonske povelje Malmesburyja i drugi dokumenti koji pružaju podatke o historiji Wessexa od 7. vijeka.

Malmesbury je za vrijeme engleskog građanskog rata sedam puta prelazio iz ruke u ruku, te je sama opatija bila poprište žestokih borbi; o tome svjedoči brojne rupe od metaka. Također je poznata i po pokušaju ljudskog leta, odnosno događaju iz 1010. godine, kada je redovnik Eilmer of Malmesbury sa tornja pokušao letiti sa primitivnim zmajem; uspio je letjeti 200 m prije nego što je pao i slomio obje noge.

Na obližnjem groblju je 23. oktobra 1703. pokopana i Hannah Twynnoy, krčmarica za koju se navodi da je prva osoba u Engleskoj koju je usmrtio tigar.

## Sahrane
* Aldhelm, prvi biskup Salisburyja i svetac

## Slike
Image:malmesbury.abbey.drawing.arp.jpg|Opatija u 14. vijeku; samo rasvijetljeni dio se koristi
Image:MalmesburyParvise.JPG|Ispred južnog prilaza
Image:malmesbury.abbey.interior.2.arp.jpg|Unutrašnjost opatije
Image:malmesbury.abbey.interior.arp.jpg|Unutrašnjost opatije.

## Napomene

## Izvori
* Smith, M Q: *The Sculptures of the South Porch of Malmesbury Abbey: A Short Guide*, 1975

## Vanjske veze

* Official website
* Malmesbury Abbey  at Window on Wiltshire's Heritage.
* Image directory of Malmesbury Abbey  at ArtServe.
* Malmesbury Abbey at *The Normans: A European People*.
*
Aethelred od Mercije

**Æthelred** (; ? -704) je bio kralj Mercije od 675. do 704. Bio je sin kralja Pende a na prijestolje došao nakon smrti svog brata, kralja Wulfherea. Godinu nakon dolaska na prijestolje je napao susjedni Kent i uništio grad Rochester. Godine 679. je u bitci kod Trenta porazio svog šurjaka Ecgfritha; nakon nje se Nortumbrija prestala miješati u politiku engleskih država južno od rijeke Humber. Također je trajno vratio kraljevstvo Lindsey pod vlast Mercije. Æthelred, međutim, nije bio u stanju obnoviti dominaciju svojih prethodnika nad južnom Britanijom.

Bio je poznat kao pobožan kralj i velikodušan prema Crkvi. Za vrijeme njegove vladavine je kenterberijski nadbiskup Teodor reorganizirao Crkvu u Engleskoj, osnovavši nekoliko novih biskupija u Merciji i Northumbriji. Æthelred se također sprijateljio sa Wilfridom, biskupom Yorka prognanim iz Northumbrije; Æthelred ga je u egzilu učinio biskupom Srednjih Angla i podržavao na sinodu u Austerfieldu 702. godine, kada je Wilfrid tražio da mu se vrate konsfiscirani posjedi u Northumbriji.

Æthelredova supruga je bila Osthryth, kćer Oswiua, northumbrijskog kralja koji je dominirao Britanijom sredinom 7. vijeka. Godine 697. je Osthryth ubijena u nerazjašnjenim okolnostima, a 704. je Æthelred abdicirao u korist Wulfhereovog sina Coenreda. Æthelred je potom postao redovnik u Bardneyu, samostanu koga je bio osnovao sa suprugom; tamo je ubrzo umro. Ceolred, Æthelredov sin (iako ne zajedno sa Osthryth), postao je kralj nakon Coenreda; moguće je i da je Æthelred imao sina po imenu Ceolwald koji je vladao prije Ceolreda.

## Izvori

## Literatura

;Primarni izvori
*  (1991 edition: )
* 
* 
* 
* 

;Sekundarni izvori
* 
* 
* 
* 
* 
* 
* Thacker, Alan, "St Wilfrid", in 
* Williams, Ann, *Kingship and Government in Pre-Conquest England, c. 500&ndash;1066.* Basingstoke: Macmillan, 1999. 
* Williams, Ann. "Æthelred (d. after 704)". *[[Oxford Dictionary of National Biography]]*. Oxford University Press, 2004. Retrieved 25 March 2008.
* Yorke, Barbara, "The Origins of Mercia", in 
* Yorke, Barbara, *Kings and Kingdoms in Early Anglo-Saxon England.* London: Seaby, 1990. 
* Zaluckyj, Sarah, & Zaluckyj, John, "The Age of Mercian Supremacy", in 
*
NGC 1197

**NGC 1197** je jedan do danas nepotvrđeni objekt u zviježđu Perzeju. Sva promatranja poslije nisu na tom položaju uočila nikoji objekt.

## Reference

## Vanjske veze
*
Episkopalna crkva Sudana

**Episkopalna crkva Sudana** () je jedna od hrišćanskih crkava na tlu južnog i severnog Sudana. Pripada Anglikanskoj zajednici, a njen poglavar je Danijel Deng Bul Jak. Ima oko 4,5 miliona pripadnika. Sedište je u gradu Džubi.

## Istorijat
Prva anglikanska misija u Sudanu otpočela je 1899. u Omdurmanu, a najviše uticaja imala je na stanovništvo na jugu zemlje. Cilj misije bio je širenje hrišćanstva po ovoj afričkoj državi. Na početku je bila pod jurisdikcijom Jerusalimske biskupije (do 1920), a nakon toga pod novoformiranom Egipatsko-sudanskom biskupijom. Godine 1945. odvojila se sudanska dioceza. Godine 1957. Sudanska biskupija stavljena je pod upravu Jerusalimske nadbiskupije sve do konačnog osamostaljenja 1974. godine.

## Podela
Episkopalna crkva Sudana podeljena je 24 dioceze na čelu sa biskupima:

## Povezano
* Hrišćanstvo
* Rimokatolička crkva u Južnom Sudanu
* Anglikanska zajednica

## Vanjske veze
* Episkopalna crkva Sudana  
* Zvanična prezentacija crkve
Jerusalimska pravoslavna crkva

**Jerusalimska pravoslavna crkva** (; ) je pomjesna autokefalna crkva. Nalazi se na 4. mjestu u diptihu pravoslavnih crkava. Ima rang patrijaršije.

## Historija
Crkva u Jerusalimu osnovana je na dan Pedesetnice, odnosno na dan silaska Svetog duha na apostole. Ona je materinska i kolijevka crkva za sve kasnije pomjesne crkve. Hrišćanstvo se iz Jerusalima proširilo na cijeli svijet. Nazivala se takođe i Sionska crkva. Prvi episkop Jerusalimske crkve je bio apostol Jakov, a vernici su bili prvobitni jevrejski hrišćani.

Nakon Judejskog rata (66—70), Crkva je bila razorena i ustupila je svoje neformalno prvenstvo Rimu.

Od 4. vijeka počelo sa sa njenim postepenim obnavljanjem. Godine 451, odlukom Četvrtog vaseljenskog sabora, episkopu jerusalimskom je data titula patrijarha, a Jerusalimska crkva je postavljena na peto mjesto u vaseljenskom diptihu. Zauzimala je mjesto nakon Rimske, Carigradske, Aleksandrijske i Antiohijske patrijaršije (nakon Velikog raskola iz 1054, stala je na četvrto mjesto).

U 7. vijeku doživjela je pad, što je rezultat arapske najezde.

Kada su došli krstaši (1099), došlo je do protjerivanja pravoslavaca iz hramova i manastira. Patrijarsi jerusalimski su bili prinuđeni da upravljaju Crkvom iz Carigrada.

U periodu od 13. do 15. vijeka, zemlju Palestinu su zahvatili Mameluci koji su uništavali hramove i sveštenstvo s ciljem da iskoriste svaki pomen o hrišćanstvu na tim prostorima. Uništavanje je naročito bilo prisutno nakon pada Vizantije (1453).

Tursko osvajanje Palestine (1517) je označilo početak spokojnog perioda u životu Jerusalimske pravoslavne crkve. Pod otomanskom vladavinom, pravoslavna patrijaršija je učvrstila svoje pozicije u Svetoj zemlji.

## Savremeno stanje
Jerusalimska pravoslavna crkva u svom sastavu ima dvije mitropolije (Ptolemaidsku i Nazaretsku) i jednu arhiepiskopiju — Sinajsku arhiepiskopiju. Obuhvata ukupno 37 hramova i jedan manastir u Jordanu, 17 hramova u Izraelu, 11 u Palestini. Još 24 manastira, od njih 19 malih, postoji u samom Jerusalimu.

Autonomna Sinajska arhiepiskopija, s manastirom Svete Katarine na Sinaju, upravlja se od strane visokoprosvećenog arhiepiskopa sinajskog, faranskog i raifskog. Njegova rezidencija se nalazi u Kairu.

U Jerusalimskoj crkvi ima ukupno 19 arhijereja (većinom Grci). Jerusalimska patrijaršija ima oko 130.000 vjernika (većinom Arapi), a u samom Jerusalimu oko 8.000 vjernika.

Bogosluženja se vrše na grčkom i arapskom jeziku.

Dana 22. avgusta 2005, za jerusalimskog patrijarha je bio izabran Teofil III. Patrijaršijska rezidencija se nalazi u Jerusalimu, a patrijaršijski katedralni sabor je Hram Vaskrsenja Hristova (Grob Gospodnji). Jerusalimskoj patrijaršiji pripada oko 18% jerusalimske zemlje.

## Povezano
* Spisak jerusalimskih patrijarha
* Sinajska arhiepiskopija
* Antiohijska pravoslavna crkva
* Aleksandrijska pravoslavna crkva

## Vanjske veze

* Zvanična stranica Jerusalimske pravoslavne crkve
Grčka pravoslavna crkva

**Grčka pravoslavna crkva** () je pomjesna autokefalna crkva. Nalazi se na 11. mjestu u diptihu pravoslavnih crkava. Ima rang arhiepiskopije.

## Ustrojstvo
Najviša vlast u Grčkoj crkvi pripada Sinodu episkopa, koji se sastoji iz svih eparhijskih arhijereja. Svi oni imaju titulu mitropolita. Na čelu Sinoda stoji arhiepiskop atinski i sve Grčke, koga bira Sinod iz reda mitropolita. Nakon izbora, u roku od pet dana, predsjednik Republike Grčke izdaje ukaz o njegovom priznanju, nakon čega se vrši ustoličenje.

Stalni sinod, koji se bavi svakodnevnim pitanjima crkvene uprave, sastoji se iz arhiepiskopa i 12 mitropolita. Arhiepiskop je stalni predsjednik, dok se ostali mitropoliti rotiraju.

## Savremeno stanje
Grčka pravoslavna crkva se sastoji iz 81 eparhije. Njih 30, koje se nalaze u Sjevernoj Grčkoj i na velikim ostrvima Sjevera (tzv. Nove teritorije) su nominalno pod jurisdikcijom Carigradske patrijaršije.Od 12 mitropolita u Stalnom sinodu, njih 6 predstavljaju Nove teritorije.
Eparhije Krita i Dodekaneza, a takođe i svi svetogorski manastiri, pod neposrednom su jurisdikcijom Carigradske patrijaršije i ne smatraju se za deo Grčke pravoslavne crkve.
Crkva ima oko 200 manastira, i obuhvata oko 8 miliona vjernika (od 10,6 miliona stanovnika Grčke.)
Neki od mitropolita su Serafim Mencelopulos, Antim Rusas i Amvrosije Lenis.

## Povezano
* Carigradska patrijaršija
* Sveta Gora

## Vanjske veze

* Zvanična stranica Grčke pravoslavne crkve
Pravoslavna crkva u Americi

**Pravoslavna crkva u Americi** () je pomjesna autokefalna crkva. Nalazi se na 15. mjestu u diptihu pravoslavnih crkava prema izdanju Moskovske patrijaršije.

Nezvanično se naziva i *Američka pravoslavna crkva*.

## Status
Pravoslavna crkva u Americi je 1970. godine dobila autokefalnost od Ruske pravoslavne crkve. Autokefalnost danas priznaje Ruska, Bugarska, Gruzijska, Poljska i Pravoslavna crkva čeških zemalja i Slovačke. Nije priznata kao autokefalna crkva od strane Carigradske, Aleksandrijske, Antiohijske, Jerusalimske, Rumunske, Kiparske, Grčke i Albanske pravoslavne crkve, ali sa njom se nalaze u punom kanonskom i evharistijskom jedinstvu. One je smatraju i dalje kao samoupravnu crkvu u sastavu Ruske pravoslavne crkve.

## Prostiranje
Njene crkve i manastiri se uglavnom nalaze na teritoriji SAD i Kanade, iako ih ima i u Meksiku i Australiji. Broj vernika je prilično neodređen. Procene idu do 1.100.000 verujućih.

Pravoslavna crkva u Americi je nastala od mitropolije Ruske pravoslavne crkve u Americi (1970) kada je od Moskovske patrijaršije dobila samostalnost.

## Povezano
* Arhiepiskopija američka
* Srpska pravoslavna crkva u Sjevernoj i Južnoj Americi

## Izvori
* Pravoslavna crkva u Americi 
* Istorija AMP, Treće oko 

## Vanjske veze

* Zvanična stranica Pravoslavne crkve u Americi
Japanska pravoslavna crkva

**Japanska pravoslavna crkva** je autonomna crkva pod jurisdikcijom Ruske pravoslavne crkve.

## Historija
Sveti Nikola Japanski je doneo pravoslavlje u Japan u devetnaestom veku. 1861. ga je Ruska pravoslavna crkva poslala u grad Hakodate, da bude sveštenik u ruskom konzulatu. Iako je šogunska vlast u Japanu branila prelazak u hrišćanstvo, 1864. se nekoliko redovnih posetilaca hrama pokrstilo. Nikolaj je ostao u Japanu i za vreme Rusko-Japanskog rata, širio hrišćanstvo i postao prvi episkop Japanske pravoslavne crkve.

Japanska liturgija se vrši na japanskom jeziku, mada se dešava da se poji na crkveno-slovenskom.

## Savremeno stanje
Unutar Japanske pravoslavne crkve djeluju tri eparhije: Istočnojapanska eparhija (Sendaj), Zapadnojapanska eparhija (Kjoto) i Tokijska eparhija (Tokio).

Od 2000, poglavar Crkve je gospodin Danil (Nuširo), mitropolit tokijski i sveg Japana.

Rezidencija i katedralni hram je Sabor Vaskrsenja Hristovog u Tokiju, u čijem sastavu se nalazi jedinstvena pravoslavna seminarija.

Godine 2005, u Tokiju, s blagoslovom mitropolita tokijskog Danila bio je obrazovan prvi manastir Japanske pravoslavne crkve. Nastojatelj manastira, osvećenog 2006. godine u čast ravnoapostolnog Nikolaja Japanskog, postao je jeromonah Trojice-Sergijeve lavre Gerasim (Ševcov). Klir uključuje 22 sveštenika i 6 đakona.

## Veze
* Kineska pravoslavna crkva

## Vanjske veze

* Zvanična stranica Japanske pravoslavne crkve
* Hramovi oblasti Tokija
* Hramovi oblasti Higaši
* Hramovi oblasti Niši 
* Eparhija Istočno-Japanska
676.

__NOTOC__
Godina **676.** (**[[rimske brojke|DCLXXVI]]**) bila je prijestupna godina koja počinje u utorak u julijanskom kalendaru. Oznaka 676. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Mercijski kralj Æthelred napada Kent i pustoši grad Rochester.
* Japanski car Temmu ukazom uvodi poreze na feudalna lena i dozvoljava uvođenje ljudi običnog roda u državnu službu.
* 2. 11. &ndash; Donije (Donus) nasljeđuje Adeodata kao 78. papa.
* Cuthbert od Lindisfarnea se povlači u hermitaž.


## Rođenja
* Muhammad al-Baqir, potomak proroka Muhameda i šijitski imam
* Jovan Damaskin, kršćanski svetac (približni datum)

## Smrti
* 17. 6. &ndash; Papa Adeodat II
* Le Yanwei, kineski kancelar
* Wang Bo, kineski pjesnik

## Reference
Le Yanwei

**Le Yanwei** (樂彥瑋) (? - 676), kurtoazno ime **Degui** (德珪), bio je kineski velikodostojnik u službi dinastije Tang, koji je nakratko služio kao kancelar za vrijeme vladavine cara Gaozonga. Kao niži službenik se 656. javno suprotstavio planovima da se službeno rehabilitira bivši kancelar Liu Ji, prisiljen na samoubistvo pod optužbama za izdaju Gaozongovog prethodnika Taizonga, a na čemu je inzistirala klika oko kancelara Li Yifua i carice Wu Zetian. Gaozong je stao na njegovu stranu i Li Jiu je ostao nerehabilitiran. Kao kancelar je služio u periodu između 665. do 670. nakon čega je bio carski cenzor.

Njegov sin Le Sihui je služio kancelar carice Wu Zetian.

## Literatura
* *[[Knjiga Tanga]]*, vol. 81.http://ef.cdpa.nsysu.edu.tw/ccw/02/tan10.htm 
* *[[Nova knjiga Tanga]]*, vol. 99.http://ef.cdpa.nsysu.edu.tw/ccw/02/ntan14.htm 
* *[[Zizhi Tongjian]]*, vol. 201.
Muhamed al-Bakir

**Muhamed ibn Ali al-Bakir** (*Muḥammad ibn ‘Alī al-Bāqir*; ) (676-733&nbsp; ili 1. Rajab 57 AH – 7. Dhu al-Hijjah 114 AH) je bio šijitski imam, odnosno Peti imam po Dvanaestnicima i Četvrti imam prema ismailitima. Njegov otac je bio prethodni imam ‘Alī ibn Ḥusayn, a majka mu je bila Fatimah bint al-Hasan. Bio je prvi imam koji je i po očevoj i po majčinoj strani poticao od proroka Muhameda. Dok ga šijiti slave kao svog vođu, među sunitima uživa uzgled kao jedan od najistaknutijih pravnika, odnosno islamskih učenjaka svog vremena.

## Veze
* Mashhad-e Ardehal

## Literatura

## Vanjske veze
* AL-BAQER  by Wilferd Madelung, an article in Encyclopædia Iranica
* The Fifth Imam
Papa Adeodat

**Papa Adeodat** (*Adeodatus*) se može odnositi na:
* Papa Adeodat I (615 - 618)
* Papa Adeodat II (672 - 676)
Donus

**Donus** (ponekad navođen i kao **Donije**) je bio papa od 2. studenog 676. do 11. travnja 678. godine. O njegovom životu se zna vrlo malo. Bio je sin izvjesnog Rimljanina po imenu Mauricije. Njegov kratki pontifikat je obilježila dogradnja Bazilike Svetog Petra, kao i otkrivanje, a potom razbijanje, kolonije nestorijanaca u Rimu, koja se nalazila među sirijskim svećenicima. Također je prekinuta kraća šizma sa nadbiskupom Ravenne koji je prije toga htio postati autokefalan. Održavao je dobre odnose sa bizantskim dvorom.
Nanyue Huairang

**Nányuè Huáiràng** (南嶽懐譲, japanski: Nangaku Ejõ) (677–744) je bio najpoznatiji učenik Daijana Huinenga, 6. patrijarha Ch'ana (Zen) te učitelj jednog od njegovih darmičkih nasljednika - Mazu Daoyija. Bio je potomak dvije od Pet kuća Ch'ana; studiroa je kod Vinaya majstora i bio zaređen. Nezadovoljan vlastitim napretkom, otišao je kod Dajian Huinenga u Shaozhouu i postao njegov učenik.

## Izvori

## Literatura
* 
*
Onoguri

**Onoguri**, prabugarsko pleme, koje je nastalo nakon što su se turkijski Oguri potisnuti od Sabira iz zapadnog Sibira, naselili u krajeve u području Kubana gdje ih se dio stopio sa Hunima. Oguri su se na tri glavne grupe, Onogure i Utigure koji prodru do kavkaskih stepa i Kutrigure koji odoše između Dnjepra i Dona. Prabugarska plemena zaratiše sa Avarima, a Onogurima uspije da pod vodstvom Kubrata tek 630 otjeraju Avare. Nakon što su se riješili Avara, Onoguri, sa oko 10,000 konjanika, zauzimaju Dobruđu (Добруджа) u drugoj polovici 7 stoljeća gdje će udariti temelje bugarskoj državi.

Ime Onoguri, u značenju 'deset strijela' (deset plemena), bio je savez od deset plemena koja su vukla uglavnom porijeklo od Huna, sa kojima su se u prijašnje vrijeme stopili. Ova plemena po hunskom porijeklu nazivana su i *Hun Ogur* (*pleme Huni*), i naziv će se vremenom pretvoriti i Hungarija, njemački (*Ungarn*), rumunjski (*Ungur*) i slično. Ovo bi moglo upućivati na to da su neka od onogurskih plemena osim u stvaranju Bugara, učestvovali i u izgradnji mađarskog naroda, plemenima po kojima su dobili ime.

## Vanjske veze
* The Huns, The Bulgars, the Hunogurs
Mađarska ilustrovana hronika

**Mađarska ilustrovana hronika** (), (**Vienna Illuminated Chronicle**, **Chronica Hungarorum**, **Chronicon (Hungariae) Pictum**, **Chronica Picta** ili **Chronica de Gestis Hungarorum**) je srednjovekovna ilustrovana hronika kraljevine Mađarske, tačnije iz 14. veka. Predstavlja internacionalni umetnički prikaz dvorske lože i društvenog života u tadašnjoj kraljevini, za vreme vladavine kralja Lajoša, autor hronike je najverovatnije Mark Kalti *(Kálti Márk)*.

Ukrasna dekoracija u boji je napravljena pre 1360. godine i dokaz je znanja, dostignuća tadašnjeg života, istorije, tradicije i legendi.

Hronika sadrži 147 slika i izvanredan je izvor informacija o mađarskoj srednjovekovnoj istoriji, kulturi, kostimima i dvorskom životu. 

Puni naziv hronike je: *Chronicon pictum, Marci de Kalt, Chronica de gestis Hungarorum*, što je, na srpskom: „Ilustrovana hronika, Marko od Kalta, činjenična hronika o Mađarima“.

Danas se ilustrovana hronika čuva u nacionalnoj biblioteci u Budimpešti *(Országos Széchényi Könyvtár, Budapest)*.

## Vanjske veze

* Slike 

## Galerija

Datoteka:Képes Krónika 1360.jpg|Hronika
Datoteka:Attila-ChroniconPictum.jpg|Atila
Datoteka:Attila-PopeLeo-ChroniconPictum.jpg|Atila sreće papu Lea
Datoteka:BelaIV-ChroniconPictum.jpg|Bela IV
Datoteka:Geza-ChroniconPictum.jpg|Geza
Datoteka:HetVezer-ChroniconPictum.jpg|Sedam starešina
Datoteka:HunSiege-ChroniconPictum.jpg|Huni, opsada grada 
Datoteka:Konyves Kalman.jpg|Kalman
Datoteka:Laszlo-ChroniconPictum.jpg|Kralj Laslo
Datoteka:Laszlo-Coronation-ChroniconPictum.jpg|Laslo I
Datoteka:Lehel-Kurtje-ChroniconPictum.jpg|Lehel i njegov rog
Datoteka:Magyarok-Bejovetele-ChroniconPictum.jpg|Najstarija slika Mađarskog sivog govečeta 
Datoteka:Istvan-ChroniconPictum.jpg|Sveti Stefan
Datoteka:FeherSzarvas-ChroniconPictum.jpg|Hunor i Magor, lov na belog jelena
I Didn't Raise My Boy to Be a Soldier

***I Didn't Raise My Boy to Be a Soldier*** je bila američka antiratna pjesma iz 1914. za koju je muziku napisao Al Piantadosi, a tekst napisao Alfred Bryan. Bryanu, koji je po svojim uvjerenjima bio pacifist, je za njegovu pjesmu (čiji naslov doslovno znači : "Nisam odgojila svog dječaka da postane vojnik") bilo izbijanje prvog svjetskog rata; tekst izražava zgražanje time da "desetine miliona ljudi odlaze u rat iz koga se možda neće vratiti". Iako se danas smatra protestnom pjesmom, ona je zapravo odražavala široko uvriježeno raspoložanje u tada neutralnim i izolacionističkim SAD, te ju je, između ostalih, izveo popularni *[[Peerless Quartet]]*. Nekoliko godina kasnije, kada su SAD ušle u rat, i ona i Bryan su izloženi kritikama i nemilosrdnom parodiranju. Usprkos toga, dugo vremena je služila kao neslužbena himna američkih pacifista, pa ju je za vrijeme vijetnamskog rata izvodio *[[Eli Radish Band]]*.
Srednji tenk

**Srednji tenk** je bila klasa tenkova koja se koristila u prvoj polovini 20. veka. Tenkovi koji su pripadali ovoj klasi su imali najbolji odnos oklopa, pokretljivosti i vatrene moći za razliku od tenkova iz klase lakih, teških i superteških tenkova. Zbog ovoga su bili prilagođeni za više namena (borba protiv pešadije, protiv drugih tenkova, juriši). Ova klasa tenkova je bila najčešće korišćeni u Drugom svetskom ratu.

Nije postojala jasna granica između klasa u pogledu tehničkih karakteristika, već se podela zasnivala na nameni tenkova. Na primer, u nemačkoj klasifikaciji, tenk Panter sa masom od 44 tone je bio smatran srednjim tenkom, dok je američki M26 Peršing sa oko 42 tone bio teški tenk. Isto tako, sovjetski srednji tenk T-34 i teški tenk KV-1 su delili isti top od 76,2 -{mm}-.

Podela tenkova na lake, srednje i teške tenkove je napuštena napretkom u razvojima oklopa, motora i topova i uvođenjem klase glavnih borbenih tenkova u drugoj polovini 20. veka, koji su objedinjavali najbolje osobine ove tri klase.
Teški tenk

**Teški tenk** je bila klasa tenkova koja se koristila u prvoj polovini 20. veka. Tenkovi koji su pripadali ovoj klasi su imali najbolji oklopa i vatrenu moć i najmanju pokretljivost za razliku od tenkova iz klase lakih i srednjih tenkova. Postojala je i klasa superteških tenkova, ali je većina njih su bili na nivou skica i prototipova, stoga su oni malo ili nimalo korišćeni u borbi. Glavna namena teških tenkova je bila da predvode proboj neprijateljskih linija, mada su u praksi zbog svoje male pokretljivosti korisniji bili u defanzivnim zadacima.

Teški tenkovi su postilgi svoje najveće uspehe boreći se protiv drugih lakših tenkova, kao i uništavanju neprijateljskih fortifikacija svojim vrlo velikim topovima. Često se pretpostavlja da su teški tenkovi imali manju pokretljivost od srednjih tenkova, mada to nije uvek bio slučaj, pošto su mnogi napredniji teški tenkovi imali naprednije vešanje i sistem prenosa projektovan da reši ovu manu. Međutim, upravo je tehnička složenost, a time i cena, bila njihova najveća mana. Naprimer, nemači tenk Tigar I je imao sličnu brzinu i bolje karakteristike na neravnom terenu od mnogo lakšeg srednjeg tenka Pancer IV, ali po cenu male pouzdanosti i dostupnosti, pošto je izrađeno svega 1335 tenkova Tigar I, u odnosu na oko 88000 tenkova Pancer IV i 58.000 sovjetskih T-34 i 40.000 američkih M4 Šerman srednjih tenkova.

Teški tenkovi su imali vrlo veliki oklop i topove u odnosu na lakše tenkove, dovodeći svoje motore do njihovih granica. Zbog toga teški tenkovi bili slabije pogonjeni i sporile, ili su imali probleme sa radom zbog pregrevanja motora. Ovo se posebno odnosilo na nemačte tenkove Tigar I i Tigar II, koje su njihove posade napuštale zbog kvarova, a ne zbog oštećenja u borbi.

Napredak u razvoju motora, oklopa i oružja je dovelo do istiskivanja teških tenkova iz upotrebe u korist glavnih borbenih tenkova.
677.

__NOTOC__
Godina **677.** (**[[rimske brojke|DCLXXVII]]**) bila je redovna godina koja počinje u četvrtak u julijanskom kalendaru. Oznaka 677. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Kineska dinastija Tang proglašava svrgnutog kralja Bojanga od Goguryeoa "kraljem Joseona" te mu povjerava područje Liaodonga, odnosno dio Generalnog Protektorata da Umiri Istok.
* Prema *[[Chronicon Pictum]]u*, posljednje od onogurskih plemena koje je pred Hazarima izbjeglo iz Ukrajinu, dolazi u Hrpad u Panoniji, u područje koje će kasnije postati poznato kao Mađarska.


## Rođenja
* Nanyue Huairang, 6. patrijarh Zen budizma

## Smrti
* Agaton, koptski patrijarh Aleksandrije

## Reference
Papa Agaton od Aleksandrije

**Papa Agaton od Aleksandrije** (? - 27. oktobar 673/677) je bio koptski patrijarh Aleksandrije od 661. do 673/677. godine. Navodi se kako je u mladosti, kao koptski svećenik pod bizantskom vlašću bio izložen progonima melkita (halkedonskih) kršćana, te se po danju morao kriti po ulicama Aleksandrije u odjeći kovača, da bi tek noću oblačio svećeničke haljine. Njegov položaj se popravio tek nakon muslimanska osvajanja Egipta. Za vrijeme njegovog stolovanja, protestirao je zbog velikih poreza za kršćane, pa ga je muslimanski guverner htio pogubiti. Zbog toga je dugo vremena proveo skriven u ćeliji.

Ne treba ga miješati s njegovim rimokatoličkim imenjakom i suvremenikom.
Geoffrey O'Hara

**Geoffrey O'Hara** (2. februar 1882 - 31. januar 1967) je bio američki kompozitor, tekstopisac i muzikolog rodom iz Kanade. U mladosti je nastojao ostvariti oficirsku karijeru te se upisao u prestižnu kanadsku vojnu školu Royal Military College of Canada; nju je, međutim, morao napustiti zbog očeve smrti. Godine 1904. se doselio u SAD gdje je započeo karijeru vodviljskog zabavljača; već sljedeće godine je počeo snimati ploče za Edison Records. S vremenom je stekao reputaciju muzičkog stručnjaka te ga je američka vlada 1913. angažirala da snima narodnu muziku indijanskih plemena. Za vrijeme prvog svjetskog rata je angažiran da piše patriotske pjesme. Poslije rata je držao predavanja na nizu uglednih univerziteta. Napisao je preko 500 pjesama, od kojih je najpoznatija *[[K-K-K-Katy]]* iz 1918.

## Literatura
* *Popular American recording pioneers, 1895–1925* (2000)

## Vanjske veze
* Geoffrey O'Hara, composer, singer and lecturer (1882-1967) 
* 

## Izvori
Oh By Jingo!

***Oh By Jingo!*** je američka šaljiva (''novelty'') pjesma iz 1919. za koju je muziku napisao Albert Von Tilzer, a tekst napisao Lew Brown. Originalno je izvedena na Broadwayu kao dio muzičke revije *Linger Longer Letty*. Nakon toga ju je obradio niz pjevača i učinio jednom od najpopularnijih pjesama Tin Pan Alleya na početku 1920-ih.

Kasnije je korištena u filmu *[[Incendiary Blonde]]* iz 1945. godine te izvedena u jednoj od epizoda TV-serije *[[I Love Lucy]]* početkom 1950-ih. Mlađim generacijama je najpoznatija verzija koju su izveli Hugh Laurie i Stephen Fry u jednoj od epizoda TV-serije *[[Jeeves and Wooster (TV serija)|Jeeves and Wooster]]*.

## Literatura
* *Who Wrote that Song?* Dick Jacobs & Harriet Jacobs, published by Writer's Digest Books, 1993
The Japanese Sandman

***The Japanese Sandman*** je američka zabavna pjesma iz 1920. godine za koju je muziku komponirao Richard A. Whiting, a tekst napisao Raymond B. Egan. Tekst govori o japanskom pješčanom čovjeku koji mijenja jučerašnje za sutrašnje dane. Melodija odaje uticaje japanske muzike, odnosno stvara orijentalni i "egzotični" ugođaj što je bio čest slučaj sa zabavnom muzikom međuratnog perioda. Pjesmu je prvi snimio Paul Whiteman i postala je hit. Kasnije su je izvodili Benny Goodman, Artie Shaw, Django Reinhardt i sestre Andrews.

Mlađim generacijama je najpoznatija po TV-seriji *[[Boardwalk Empire|Carstvo poroka]]* gdje se koristila kao dio soundtracka nekoliko prvih epizoda.

## Izvori
* The lyrics (http://lyricsplayground.com/alpha/songs/t/thejapanesesandman.shtml)
* About the song (http://parlorsongs.com/issues/2003-1/thismonth/featureb.php)
* A list with covers of the song (http://honkingduck.com/mc/discography?field_combo_value=&field_selection_value=japanese+sandman )
Gus Kahn

**Gustav Gerson Kahn** (6. novembar 18868. oktobar 1941) je bio američki muzičar, tekstopisac i kantautor.

Rodio se u Njemačkoj, da bi kao 6-godišnje dijete zajedno s roditeljima emigrirao u SAD. Naselio se u Chicagu. Kao mladić je radio u poštanskom uredu, da bi se poslije posvetio pisanju pjesama za vodvilje. Od 1913. je surađivao sa znamenitim kompozitorom Egbert Van Alstyneom, a kasnije sa vođom orkestra Ishamom Jonesom. 1920-ih je pisao muziku za brodvejske mjuzikle, a od 1933. za holivudske filmove. Mnoge od njegovih pjesama su postale hitovi, odnosno dio standardnog repertoara jazz pjevača.

O njemu je godine 1951. u Hollywoodu snimljen biografski film I'll See You in My Dreams, gdje je njegov lik tumačio Danny Thomas.

Njegov sin Donald Kahn je također bio poznati autor muzike.

## Vanjske veze
* 
* 
* Gus Kahn at the Songwriters Hall of Fame
* Gus Kahn at Jazz Standards 
* Interview with Gus Kahn's son about his father
Irving Mills

**Irving Mills** (16. januar 1894 &ndash; 21. april 1985) bio je američki muzički izdavač specijaliziran za jazz, također poznat po nadimku "Joe Primrose."

Odrastao je u jevrejskoj porodici na manhattanskom Lower East Sideu. Godine 1919. je zajedno sa bratom Jackom osnovao izdavačku kuću Mills Music koja je do 1965. bila najpoznatija nezavisna kuća američke muzičke industrije. Zaslužan je za početak karijera niza uglednih izvođača među kojima se ističu Duke Ellington i Cab Calloway.

## Vanjske veze

* Bob Mills: Irving Mills 1894-1985 
* Irving Mills (Internet Broadway database)
*
Nacio Herb Brown

**Nacio Herb Brown** (22. februar 1896 &ndash; 28. septembar 1964) bio je američki kompozitor zabavne muzike, poznat po nizu pjesama korištenih u brodvejskim i holivudskim mjuziklima. Često je surađivao sa Arthurom Freedom, a njihova pjesma Singin' in the Rain je kasnije postala podloga za znameniti holivudski mjuzikl.

## Vanjske veze
* 
* 
* SHoF page on Nacio Herb Brown
* More complete list of songs on SHoF site
* Hopalong Cassidy Music 
*
Pretty Baby (pjesma)

***Pretty Baby*** je američka zabavna pjesma iz 1916. godine, za koju se navodi da su je napisali Gus Kahn i Egbert Van Alstyne, iako drugi izvori kao autore navode crnog pijanista Tonyja Jacksona koji ju je napisao 1912. i izvodio kao ragtime pjesmu. Iste godine ju je snimio Billy Murray, a kasnije je obrađivana mnogo puta, od strane pjevača kao što su Al Jolson i Dean Martin (koji je po njoj nazvao i album). Godine 1978. je poslužila kao podloga za kontroverzni igrani film sa Brooke Shields u glavnoj ulozi.

## Literatura
* *Billy Murray Anthology: The Denver Nightingale*, Archeophone Records, 2002

## Vanjske veze
* An early recording by Billy Murray
* Dean Martin singing ''Pretty Baby'' at YouTube.com
* Leila Hyams singing ''Pretty Baby'' at YouTube.com
Mary Kim Titla

**Mary Kim Titla** (24. novembar 1960 -) je američka izdavačica i novinarka rodom iz apačkog plemena San Carlos. Poznata je po tome što se 2008. godine natjecala za Predstavnički dom Kongresa SAD; njen pokušaj da izbori kandidaturu Demokratske stranke je, međutim, zaustavljen na preliminarnim izborima na kojima ih je porazila Ann Kirkpatrick, koja je kasnije i izabrana za predstavnicu 1. kongresnog okruga Arizone.

## Izvori



## Vanjske veze
* Native Youth Magazine
Walter Donaldson

:*Ovo je članak o američkom kompozitoru. Za igrača snukera [[Walter Donaldson (snooker)]].*

**Walter Donaldson** (15. febuar 1893 - 15. jul 1947) je bio američki kompozitor i tekstopisac zabavne muzike, poznat po izuzetno plodnoj karijeri koja je proizvela niz hitova 1910-ih i 1920-ih.

Surađivao je sa Gusom Kahnom te napisao pjesme za niz holivudskih mjuzikala.

## Vanjske veze
* My Blue Heaven: The Life and Music of Composer Walter Donaldson 
* '''Walter Donaldson''''s entry at the Songwriters' Hall of Fame 
* Sheet music for "How Ya Gonna Keep 'Em Down on the Farm? (After They've Seen Paree)", Waterson, Berlin & Snyder Co., 1919. 
* 
*
Cliff Friend

**Cliff Friend** (1. oktobar 1893 &ndash; 27. jun 1974) je bio američki pijanist i kompozitor, poznat kao autor nekih od najvećih hitova Tin Pan Alleya 1920-ih, kao što su "Lovesick Blues," "My Blackbirds Are Bluebirds Now" i "The Merry-Go-Round Broke Down". Mlađim generacijama je ipak najpoznatiji kao autor muzičke teme za seriju animiranih filmova *[[Looney Tunes]]*.
Superteški tenk

**Superteški tenk** je naziv za klasu tenkova vrlo velike vatrene moći, veličine i mase, preko 75 tona. U nekoliko država su započeti projekti izradnje neuništih vozila za probijanje neprijateljskih formacija bez straha da budu uništena u borbi. Međutim, igrađeno je samo nekoliko primeraka, bez čvrstog dokaza da je ijedan učestvovao u nekoj borbi. Ovi projekti su vršeni tokom Prvog i Drugog svetskog rata, uz par projekata u Hladnom ratu.

Nijedan superteški tenk nije stigao do masovne proizvodnje, ali su znanja stečena u ovim projektima iskorišćena za razvoj klasičnih tenkova.
Laki tenk

**Laki tenk** je klasa tenkova koji su projektovani da imaju veliku pokretnjivost, a danas se koriste samo u sukobima niskog inteziteta. Rani laki tenkovi su bili naoružani i zaštićeni poput oklopnih kola, ali su koristili gusenice što im je omogućavalo pokretljivost po lošem terenu. Od oružja koristili su mitraljeze ili topove kalibra do 40&nbsp;mm.

Laki tenkovi su bili glavni u arsenalima vojske pre Drugog svetskog rata, kada se očekivalo da iskoriste proboje u protivničkim linijama. Brojni tipovi lakih tenkova i tanketa su izrađivani u ovom periodu i bili su poznati i po nazivima borbena kola i krstareći tenkovi. Laki tenkovi su bili korisni u eri kada pešadija nije imala efikasna protivtenkovska oruđa, ali su uglavnom povučeni sa bojišta sa dostupnošću novih tipova oružja i težih tenkova.

Od tada se laki tenkovi koriste u ulogama koje karakterišu borbe manjeg inteziteta i mala mogućnost izlaganju neprijateljskom protivtenkovskom oružju, kao što su vatrena podrška i izviđanje. Mnoge armije više ne proizvode lake tenkove ili ih koriste samo za specijalne slučajeve, kao što su dostava tenkova na bojište avionima ili upotreba lakih imfibijsko voziloamfibijskih tenkova. I u ovim ulogama ih sve više zamenjuju vozila na točkovima koje koriste slično naoružanje.

Iako već zastareo u to vreme, sovjetski amfibijski laki tenk PT-76 je igrao značajnu ulogu u Indijsko-pakistanskom ratu 1971. kada su indijski tenkovi PT-76 prešli reke i prodrli u pakistansku pozadinu.

## Povezano
* Tanketa
* Borbeno vozilo pešadije

## Vanjske veze
Lovac tenkova

**Lovac tenkova** ili samohodni protivtenkovski top je vrsta borbenog oklopnog vozila. Primarni zadatak mu je uništavanje tenkova i drugih oklopih vozila. Većina lovca tenkova izgleda kao tenk, samo sa slabijim oklopom i manjom težinom, što im daje veću pokretljivost i veće brzine. Glavno naoružanje lovca tenkova je top ili lanser raketa, koje su obično navođene i sposobne uništiti sve vrste oklopnih vozila.

Lovci tenkova mogu se pokretati na gusenicama ili točkovima. Kao naoružanje mogu koristiti top (sa ili bez kupole), raketne lansere ili oboje (i top i lanser). Kako bi se povećala učinkovitost topa, upotrebljavaju se vođene rakete koje cilj napadaju odozgo, što je vrlo delotvorno kod tenkova zbog tanjeg oklopa na krovu kupole.

Lovci tenkova su se prvo put pojavili u Drugom svetskom ratu. Prvi lovci tenkova su bili izrađivani na šasijama zastarelih tipova tenkova. Lovci tenkova bez obrtnih kupola su bili jednostavniji i jevtiniji za izradu, što je bilo od posebne važnosti za masovnu proizvodnju u ratnim vremenima. Od Drugog svetskog rata, glavni borbeni tenkovi su istisnuli iz upotrebe lovce tenkova i neke druge tipove oklopnih vozila, mada su lako oklopljeni nosači protivtenkovkih vođenih raketa ostali u upotrebi kao dopuna za protivtenkovsku borbu na velikoj razdaljini. Međutim, promena načina ratovanja u poslednjih 20 godina je dovela do ponovnog pojavljivanja protivtenkovskih oruđa naoružanih topovima, nazvani zaštićeni topovski sistemi, koji su po svim svojim karakteristikama lovci tenkova, osim po svom imenu.

## Galerija

Datoteka:Bundesarchiv Bild 101I-782-0041-31, Nordafrika, Panzerjäger 1.jpg|Pancerjeger I, prvi lovac tenkova
Datoteka:Tank_destroyers.jpg|Američki lovci tenkova M10 Volverajn
Datoteka:Pzj Tow PIRANHA - Schweizer Armee - Steel Parade 2006.jpg|Vozilo Pirana sa navođenim raketama


## Povezano
* Jurišni top

## Vanjske veze